Miler: Szerbia csatlakozhat a Török Áramlathoz | Türkinfo
Szerbia csatlakozhat a Török Áramlat gázvezetékhez, jelentette ki Aleksej Miler, a Gazprom elnöke.
A Novostinak nyilatkozó Miler kifejtette, a Török Áramlat projektum két ág kiépítését irányozza elő. Az egyik Oroszországból Törökországba szállítja a gázt a Fekete-tengeren keresztül és ez a török piacot fedi le. A másik ág Dél- és Délkelet-Európa országait látja majd el gázzal.
Szavai szerint a Gazprom a gázszállítás nemzeti rendszereinek fejlesztéséről szóló tervet eddig Bulgáriával, Szerbiával és Magyarországgal írta alá, s már dolgoznak a megvalósításán is.